
Okresný súd Stará Ľubovňa 2Pc/16/2025 8525200842 27. 04. 2026 Mgr. Danka Majdáková ECLI:SK:OSSL:2026:8525200842.2
Uznesenie Okresný súd Stará Ľubovňa v rodinnoprávnej veci navrhovateľky: A. B., nar. XX.XX.XXXX, C. D. XXX, XXX XX C., proti osobe, ktorá podľa návrhu je povinná platiť výživné: E. B., nar. XX.XX.XXXX, trvale bytom C. D. XXX, XXX XX C., v konaní o určenie výživného, o späťvzatí návrhu, takto rozhodol: I. Súd konanie z a s t a v u j e. II. Žiaden z účastníkov n e m á n á r o k na náhradu trov konania. odôvodnenie: 1. Dňa 01.08.2025 bolo tunajšiemu súdu doručené podanie, ktorým sa navrhovateľka domáhala určenia výživného od svojho otca v sume 250,- eur mesačne. 2. Podaním zo dňa 13.02.2026 navrhovateľka zobrala návrh v celom rozsahu späť s odôvodnením, že sa s otcom dobrovoľne dohodli na výške výživného mimosúdnou cestou. 3. Späťvzatie návrhu súd doručil osobe, ktorá podľa návrhu má platiť výživné spolu s výzvou, aby v lehote 5 dní, oznámil vážny dôvod, pre ktorý by súd konanie nemal zastaviť s doložkou, že márnym uplynutím lehoty súd bude mať za to, že voči späťvzatiu nemá námietky. Podanie bolo doručené osobe, ktorá podľa návrhu má platiť výživné dňa 25.03.2026, na výzvu súdu nereagovala. 4. Podľa § 29 ods. 1 C.m.p., navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 29 ods. 2 C.m.p. súd konanie nezastaví, ak sa mohlo začať aj bez návrhu a je potrebné v konaní pokračovať. 6. Podľa § 29 ods. 3 C.m.p. súd konanie nezastaví, ak niektorí z účastníkov so späťvzatím návrhu z vážnych dôvodov nesúhlasil. 7. Keďže navrhovateľka zobrala návrh v celom rozsahu späť, osoba, ktorá podľa návrhu je povinná platiť výživné neoznámila vážny dôvod, pre ktorý by konanie nemalo byť zastavené, súd v súlade s citovanými zákonnými ustanoveniami konanie zastavil. Trovy konania 8. Podľa § 52 C.m.p., žiaden z účastníkov nemá nárok na náhradu trov konania, ak tento zákon neustanovuje inak.
9. O trovách konania súd rozhodol podľa § 52 C.m.p., tak, že žiaden z účastníkov nemá nárok na náhradu trov konania. Poučenie: Proti tomuto rozhodnutiu je prípustné odvolanie v lehote do 15 dní od doručenia rozhodnutia na súde, proti ktorého rozhodnutiu smeruje. V odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní (§ 62 ods. 1,2 C.m.p.).

